Žaloba na vrátenie plnení podľa dohody o zvýšení kvalifikácie
			
Okresný súd
Ružomberok
Žalobca:	ABC, s.r.o. Ružová ul. č. 10, 010 01 Žilina, IČO: 12345678, 
		zastúpený Ing. Vladimírom Milučkým
Žalovaný:	Ján Hladký, Stodolova ul. č. 2, 010 01 Žilina
Vec:	Žaloba o vrátenie plnení poskytnutých podľa dohody o zvýšení kvalifikácie
I.
Účastníci konania uzavreli medzi sebou dňa 15. 6. 2017 dohodu o zvýšení kvalifikácie štúdiom na Žilinskej univerzite, v zmysle ktorej sa žalovaný zaviazal zotrvať v pracovnom pomere u žalujúceho po dobu najmenej 5 rokov od úspešného ukončenia štúdia s tým, že pokiaľ tento záväzok nesplní, je povinný vrátiť náklady vynaložené na jeho kvalifikáciu v pomernej časti k neodpracovanému záväzku. 
Dôkaz:
–	Dohoda zo dňa 15. 6. 2017 
–	Výsluch účastníkov konania
II.
Žalobca vynaložil na zvýšenie kvalifikácie žalovaného sumu 5 500 eur. Žalovaný z celkovej doby odpracoval len jeden rok, keď výpoveďou z 30. 4. 2023 rozviazal pracovný pomer výpoveďou k 30. 6. 2023. Žalovaný je povinný zaplatiť žalobcovi štyri pätiny zo zákonom stanovených vynaložených nákladov, teda sumu 4 400 eur. Žalovaný si aj napriek písomnej výzve z 15. 7. 2023 uvedenú povinnosť nesplnil.
Dôkaz:
–	List zo dňa 15. 7. 2023
–	Výsluch účastníkov konania
III.
Navrhujeme preto vydať tento
rozsudok
Žalovaný je povinný zaplatiť žalobcovi 4 400 eur s príslušným úrokom z omeškania od 1. 9. 2023 do zaplatenia a nahradiť mu trovy konania, všetko do troch dní od právoplatnosti tohto rozsudku.
V Žiline 15. 9. 2023